**FELHÍVÁS**

A Magyar Versmondók Egyesülete

és a Győri Nemzeti Színház meghirdeti a

**„REGÖSÖK HÚRJÁN…” vers- és prózamondó versenyt,**

**„TÁLTOS VILÁG” Népmese- és Népballada Előadói Találkozót**

valamint a

**FEHÉRLÓFIA – MAGYAR KÉPMESÉK**

**Népmese-, és balladamondásra épülő videó versenyt**

A NépmesePontok megnyitásával a nagy hagyományú „Regösök húrján…” vers- és prózamondó verseny és a „Táltos világ” népmese és népballada találkozó útja keresztezi egymást, és lehetőség nyílik a páratlanul gazdag magyar költészet mellett a tradíciókra épülő helyi mesevilág népszerűsítésére, megjelenítésére, határokon és generációkon átívelő módon. A két főszervező hagyományosan magas színvonalú találkozója keretében versenybe hívjuk a gyermekeket és a felnőtteket is.

**„REGÖSÖK HÚRJÁN… „vers- és prózamondó verseny**

**A „Regösök húrján…" vers- és prózamondó versenyre várjuk a költészetet és szépprózát szerető (iskolás) fiatalokat, akik a vers és a próza tolmácsolásához tehetséget éreznek, és kipróbálták magukat iskolai versenyeken.**

**A verseny és a jelentkezés feltételei:**

1. A versenyen a korábbi eredményeik alapján kiemelkedő 10-14 éves vers- és prózamondók vehetnek részt. Minden versmondó csak egy helyszínen versenyezhet
2. A versenyzőknek kettő, egyenként 4 percnél rövidebb verssel vagy szépprózával kell készülniük.
3. A verseny két kategóriájának (10-12 és 13-14 évesek) legjobbjai, a zsűri döntése alapján díjazásban részesülnek, az országos gálán arany-ezüst-bronz minősítést kapnak.
4. A továbbjutók a döntőben is abban a kategóriában szerepelnek, amelyben az elődöntőben versenyeztek.
5. A verseny helyszínén rangos szakemberekből álló zsűri értékeli a vers- és prózamondókat, illetve nyújt segítséget további művészi fejlődésükhöz.

**„TÁLTOS VILÁG”** **Népmese- és Népballada Előadói Találkozó**

**A „Táltos Világ” Népmese- és Népballada Előadói Találkozó célja a kulturális identitás elmélyítése, a különböző nyelvjárások és a helyi népmesekincs megismerése, az előadás gyakorlása, az előadói eszközök bővítése és a tapasztalatcsere.**

A találkozó felmenő rendszerű verseny formájában zajlik, és a fiatalabb és idősebb, sőt a legidősebb korosztály mesemondói számára is nyitott. Ennek megfelelően a találkozóra hazai és

határon túl élő általános- és középiskolás, valamint felnőtt amatőr próza- és mesemondók jelentkezését várjuk az alábbi kategóriákban:

1. Népmese II. Népballada

**A nevezés feltételei:**

A magyar nyelvű népmesemondó-versenyre magyarországi, illetve Kárpát-medencei prózamondók és mesemondók nevezhetnek. Egy-egy mű hossza nem haladhatja meg a tíz percet. A szervezők és a zsűri kifejezetten értékeli, ha a mesemondó élőszóban, improvizatív módon mesél.

**FEHÉRLÓFIA – MAGYAR KÉPMESÉK**

**Népmese-, és balladamondásra épülő videó verseny**

***Ha bírod a kalandot, ha úgy érzed, Te is vagy annyira bátor és elszánt, mint a mesék legkisebb királyfija, akkor gyere és örökítsd meg egyik kedvenc mesédet. Mesélj, játssz, filmezz és mutasd meg, Te hogyan keltenéd életre a népmesék és a mesehősök világát!***

A nevezőknek egy általuk választott **népmesét vagy népballadát, balladát** kell feldolgozni, **akár** **forgatott, akár animációs video formájában**. A pályamunka műfaja és technikai kivitelezése teljesen szabadon választott (pl. ***film, animáció, bábfilm, pixilláció, gyurmafilm, homokfilm, fotó animáció, papírkivágás, stop-motion, zenés videóklip stb.***). A pályázat célja az anyanyelv, mesék általi megőrzése és ápolása, ezért az egyedüli megkötés, hogy a mesékben elhangzott szövegét a pályázóknak kell előadni. Ez alól csak a beszédben akadályozott, fogyatékkal élő versenyzők képeznek kivételt.

A felhívás a fiatalabb korosztályt is megcélozva és a 21. századi mobilkommunikációs eszközök létjogosultságát elismerve a mesemondás mellett a kreatív készséget, a vizuális megvalósítást próbálja erősíteni.

A versenyre **korosztályi megkötés nélkül bárki jelentkezhet**, maximum három pályaművel. Az egyéni indulás mellett **lehetőség van csoportok** (alkotócsoportok, stáb, szakkörök stb.) **nevezésére** **is**.

A sikeres nevezés feltétele a jelentkezési lap hiánymentes kitöltése. **A videót** az alábbi fájlformátumok valamelyikében kell feltölteni: .mpeg .mpg .mp4 .wmv

A pályaműnek szánt videoklipet a YouTube videó-megosztó portálra kérjük feltölteni „Magyar képmesék 2022” címmel. Kérjük, hogy az elektronikusan kitöltött nevezési lappal együtt küldjék meg a feltöltött videó linkjét is.

A pályaműveket szakmai zsűri bírálja el. A közönségdíj az online szavazatok alapján fog eldőlni. A pályamunkák bemutatására és a díjátadóra a Magyar Képmesék regionális szemléjén kerül sor

a Győri Nemzeti Színházban, ahol nyilvánosan levetítjük az előzsűrizett produkciókat, amik közül a legjobbak továbbjutnak a budapesti Gálára.

A zsűri értékelését követően a résztvevőket emléklappal, a helyezetteket oklevéllel és ajándékkönyvvel vagy DVD-vel jutalmazzuk.

**A három verseny elődöntői azonos helyszíneken és időpontokban zajlanak, az alábbiak szerint:**

**Győri Nemzeti Színház:** 2022. január 22**. Jelentkezési határidő:** 2022.január 15.

A versenyre **a megjelölt határidőig lehet jelentkezhetni a mellékelt nevezési lapon**, amelyen konkrétan meg kell jelölni, hogy melyik kategória elődöntőjére jelentkezik a versenyző. Lehetőség van **több kategóriá**ban is indulni, ehhez **új jelentkezési lap**ot szükséges kitölteni.

**A jelentkezési lap az alábbi linken érhető el:**

<https://forms.gle/eigocSgM3LhCFxkE6>

Kérdés esetén az alábbi email címen kérhet tájékoztatást:

Kompos-Vincze Nikolett – [versmondoversenyek@gmail.com](mailto:versmondoversenyek@gmail.com)

A felhívás és a jelentkezési lap [www.vers.hu](http://www.vers.hu) oldalról is letölthető. A verseny felmenő rendszerű, az országban több helyszínen megrendezett regionális döntőkről jutnak tovább a zsűri által kiválasztottak a budapesti országos gálára, amely a Fővárosi Művelődési Házban lesz, késő tavasszal, várhatóan május végén.

A verseny az Európai Unió és a Nemzeti Kulturális Alap támogatásával valósul meg.